
DISPUTATIO  MEDICA 


IN  AUGURALIS, 

DE 

HEPATITIDE. 


Patricio  R.  Lynch  Auctore. 


Quoniam  leges  hujus  Almae  Academiae,  a  sin¬ 
gulis  summos  honores  in  Medicina  petentibus, 
aliquid  testimonium  diligentiae  suae,  postulant, 
igitur  de  Hepatitide  pauca  mihi  dicere  liceat. 
Ut  aliquid  novi  proferrem,  nec  spero  nec  profi¬ 
teor,  nam  multi  auctores  de  hoc  morbo  satis  lucu¬ 
lenter  disseruerunt,  et  signa  et  remedia  bene  expo¬ 
sita  sunt ;  tamen  hunc  morbum  selegi,  quia  expe- 

rientia  satis  gravis  mihi  docuit,  signa,  progres¬ 
sum,  et  remedia,  quae  in  hoc  morbo  utilia  sunt. 


DEFINITIO  MORBI. 


Celeberrimus  Cullenus,  in  Nosologia  admi¬ 
randa,  hunc  morbum  in  classe  Pyrexiarum  et 
ordine  Phlegmasiarum,  collocavit,  et  in  his  verbis 
definivit :  “  Pyrexia,  hypochondrii  dextri  tensio 
et  dolor,  saepe  pungens,  pleuritici  instar,  saepius 
obtusus,  dolor  ad  claviculam  et  summum  humeri 
dextri ;  decubitus  in  latus  sinistrum  difficilis ; 
dyspnoea  ;  tussis  sicca ;  vomitus,  singultus.”  Quo¬ 
que  duas  species  enumeravit,  quas  in  verbis  se¬ 
quentibus  definivit:  1  .Acuta.  Signis  in  cha¬ 
ractere  dictis  dignoscenda. — 2.  Chronica.  Haec 
saepe  nulla  quibus  dignoscatur  signa  praebet ;  ali¬ 
quando  tamen  eandem  adesse  suspicari  potest,  ex 
Hepatitidis  causis  quibusdam  praegressis,  ex  sen¬ 
su  quodam  plenitudinis  et  gravitatis  in  hypochon¬ 
drio  dextro,  ex  doloribus  plus  minusve  pungenti¬ 
bus  in  eadem  parte,  subinde  perceptis,  ex  dolore 


DE  HEPATITIDE. 


3 


quodam  a  presso  hypochondrio  dextro,  vel  a  decu¬ 
bitu  in  latus  sinistrum  sentito,  et  denique,  ex  py- 
rexia  leviori  cum  dictis  signis  subinde  infestan¬ 
te. 

De  Specie  Acuta  pauca  dicere  propono. 


HISTORIA  MORBI. 

Hic  morbus  in  regionibus  calidis  quam  in  fri¬ 
gidis  saepius  occurrit.  Ut  morbus  in  calidis  mul¬ 
to  saepius  aggreditur,  satis  probatum  est,  nam  il¬ 
los  ex  Indiis  Orientalibus  redeuntes,  sub  hoc  af¬ 
fectu  laborare  quotidie  videmus.  Omnis  aetas  et 
sexus  ad  hunc  morbum  proclives  sunt :  Sed  prae¬ 
sertim  juvenes,  mulieres,  et  illos  qui  melancho¬ 
licum  temperamentum  habent,  invadit.  In  mul¬ 
tis  exemplis,  symptomata  ex  definitione  multum 
discrepant,  modo  febris  gravis  est,  modo  vix  per¬ 
cipitur  :  in  multis  exemplis,  dolor  acutus  et  vio¬ 
lentus  est ;  et  in  aliis,  collectiones  puris  post  mor¬ 
tem  inventae  sunt,  ubi  in  vita  nullus  dolor  senti- 
tus  est,  et  nulla  signa  morbum  extitisse  indica- 

verunt ;  aliquando  cum  dyspnoea  et  tussis  aegro¬ 
tum  multum  vexant,  vomitus  non  adest,  et  vice 
versa.  Hanc  haud  secus  ut  alias  inflammationes, 
praecedunt  dolor  capitis  et  gravitas  ejus,  lassitu¬ 
do,  vires  animi  deficientes,  languor,  horrores,  cum 
caloribus  alternantes,  sensus  quasi  stricturae  cir¬ 
cum  praecordia.  Paulo  post  superficies  corporis 
calet,  et  tunc  dolor  in  hypochondrio  dextro,  saepe 
obtusus,  plerumque  acutus,  percipitur,  qui  ad 
summum  humeri  dextri  et  claviculae  ascendit. 
iEger  de  sensu  plenitudinis  et  gravitatis  in  re¬ 
gione  hepatis  conqueritur,  et  dolor,  manu  admota, 
inspiratione,  tussi,  et  in  sinistrum  latus  cubante, 
multum  augetur.  iEger  a  tussi  crebra,  et  so¬ 
nora,  sputi  experte,  torquetur :  respiratio  maxi¬ 
me  difficilis  est,  nec  sine  magna  dolore  aer  inha¬ 
latur  ;  singultus  quoque  adest.  Alvus  parum  re¬ 
gularis  est,  modo  adstricta,  et  dejectiones  sunt 
parcae,  durae,  et  albidae ;  modo  frequentes  dejectio¬ 
nes  biliosae  profunduntur.  Urina  naturali  parcior 
rubet,  aut  si  icterus  adsit,  nigrescit,  et  linteum 
tingit.  Lingua,  os  et  fauces,  vehementer  inares¬ 
cunt,  et  sitis  gravis  multum  urget.  Lingua  sor¬ 
dida  est  et  albida,  aut  flava  crusta  contegitur. 

Oculi  et  summa  cutis  flavescunt;  tamen  haec  symp¬ 
tomata  prout  sedes  inflammationis  multum  dis¬ 
crepant.  Ubi  dolor  ad  summum  humeri  extendit, 
et  pressura  multum  augetur;  cum  aeger  spirat  gra¬ 
viter,  et  cum  dolore,  cum  crebra  tussi,  et  ni¬ 
hil  pene  excreat,  cum  singultus  adest,  cum  in¬ 
flammatio  diaphragma  et  partes  vicinas  prehen¬ 
dit,  cum  abdomen  tumet,  et  acute  dolet ;  cum 
arteriae  frequentiores  quam  solito  micant,  et  cum 
alvus  biliosa  fluit, — tunc  inflammationem  partis 
convexae  adesse,  suspicare  licet.  Sed  si  pars  con¬ 
cava  afficitur,  tunc  dolor  levis  est,  et  parum 
pressu  acuitur,  et  hepar  vix  intumescit,  ventricu¬ 
lus  maxime  dolet,  vomitus  et  singultus,  propter 
consensum  inter  partes,  multum  urgent.  JEger 
valde  sitit ;  exardet  summa  cutis ;  oculi  flaves¬ 
cunt,  lingua  et  os  sorde  flava  vel  atra  teguntur  ; 
pulsus  est  parvus  et  debilis,  urina  rubra,  cibi  fas¬ 
tidiuntur  et  saepe  evomuntur,  noctes  plerumque 
insomniae  sunt,  delirium  supervenit,  omnes  vires 
animi  et  corporis  labefaciunt,  et  tandem  mors  tra¬ 
goediae  finem  imponit. 

TERMINATIONES  MORBI. 

Hepatitis  in  resolutione,  suppuratione,  scir¬ 
rho,  et  perraro  in  gangraena  desint.  Omnium  re¬ 
solutio  est  frequentissima,  et  praeoptanda  est.  Ut 
morbus  in  Resolutionem  desinet,  ex  diminutione 
symptomatum  graviorum,  ex  diarrhoea  biliosa, 
ex  profusione  sanguinis  e  naribus  et  aliis  par¬ 
tibus  corporis,  ex  sudore  madido  et  aequali,  to¬ 
tam  superficiem  corporis  aspergente,  ex  multa  et 
crassa  urina,  ex  sputo  copiosissimo,  sperandum  est. 
Si  inflammatio  ante  diem  sextam  vel  septimam 
non  vincatur,  nec  remediis  idoneis  cedit,  tunc 
Suppuratio  metuenda  est,  et  progressum  ejus  haec 
symptomata  antecedunt ;  dolor  multo  levior  fit, 
artus  invicem  modo  horrent  et  frigent,  modo  ex¬ 
ardent.  Sensus  ponderis  et  pulsationis  in  regione 
hepatis  percipitur ;  in  plurimis  exemplis,  tumor 
evidens  et  fluctuatio  adsunt ;  ex  situ  abscessus, 
quid  metuendum  est,  considerandum,  si  ad  exte¬ 
riora  tendat,  plerumque  adhaesio  inter  parietes  ab¬ 
dominis  et  hepar  formatur,  et  tunc  materiei  pu- 

rulentae  exitum  dare  facile  est ;  sed  si  ad  interio¬ 
ra  pergat,  adhaesiones  cum  intestinis  formantur, 
et  materies  abscessus  in  ea  rumpens,  cum  faecibus 
exiit :  in  aliis  exemplis,  adhaesiones  cum  diaphrag¬ 
mate  formantur,  et  materies  in  cavitatem  thora¬ 
cis  fluit,  et  febris  hectica  inducitur :  in  aliis  ex¬ 
emplis  pulmones  afficiuntur,  diaphragma  hepati, 
et  pulmones  diaphragmati  adhaerent ;  tunc  ma¬ 
teries  purulenta  in  pulmones  ruit,  quae  aut  subi¬ 
to  suffocationem  facit,  aut  expectoratio  purulenta 
sequitur,  quae  febrem  hecticam  et  tandem  mor¬ 
tem  inducit.  Scirrhus  inflammationem  hepatis 
crebro  sequitur;  hic, in  iis  qui  regiones  calidas  habi¬ 
taverunt,  et  'ubi  nulla  signa  hepatitidis  adfuerunt, 
saepe  videtur ;  in  multis  exemplis,  hepar  indura¬ 
tum  in  magnitudine  augetur,  in  aliis  diminutum 
est.  Multi  morbi  ex  hac  induratione  originem 
trahunt.  Hepatitis  perraro  in  Gangraena  desinet, 
sed  ubi  minitaretur,  tunc  symptomata  violentio¬ 
ra  fiunt,  et  idoneis  remediis  non  cedunt ;  sed  ubi 
gangraena  supervenit,  symptomata  subito  recedunt, 
sudores  frigidae  apparent,  pulsus  fit  debilis  et  ir¬ 
regularis,  singultus  adest,  extremitates  friges- 

eunt,  materies  nigra  vomitu  rejicitur,  faeces  foetidae 
et  nigrae  fiunt,  et  syncope  mortem  plerumque 
antecedit. 


SECTIO  CADAVERIS. 

Cum  patefacimus  corpora  illorum  qui  hoc 
morbo  sublati  sunt,  hepar  induratum  et  adhaesio¬ 
nibus  vicinis  partibus  firmiter  junctum,  plerum¬ 
que  invenimus ;  color  mutatus  est,  et  aspectum 
purpureum  assumit.  In  multis  exemplis  tuber¬ 
cula  et  cystes  vesiculares  quae  Hydatides  vocantur, 
in  substantia  hepatis  videntur ;  et  saepe  abscessus, 
qui  multum  puris  continent,  in  substantia  for¬ 
mantur.  Biliosi  calculi  quoque  inveniuntur,  et 
ipse  vidi  tres  aut  quatuor  ex  vesicula  fellis  de¬ 
tractos,  qui,  aliud  cum  alio,  plusquam  drachma  et 
semisse  in  pondere  excedebant.  In  multis  exem¬ 
plis  hepar  in  putrido  statu  invenitur,  et  formam 
quasi  favi  induit,  et  materies  atra  ex  eo  fluit,  quae 
odorem  et  saporem  acerrimum  habet.  Vesicula 
fellis  saepe  augetur,  et  lien  diminuitur.  Intestina 
colore  mutantur,  et  hepati  et  vesiculae  fellis,  ad- 

haesionibus  saepe  junguntur ;  haec  sunt  praecipua 
quae  in  dissectione  sese  ostendunt ;  aliquando  he¬ 
par  post  mortem  induratum  inventum  est,  ubi 
nulla  signa  in  vita  praeter  dyspepsiam  morbum 
adesse  indicaverunt. 


DE  CAUSIS  REMOTIS  SEU  EXCITANTIBUS. 

Plurimae  causae  sunt  quae  Hepatitidem  exci¬ 
tant.  Inter  praecipua  illorum,  contusiones  in  ce¬ 
rebro  et  in  variis  partibus  corporis  quae,  vomitum 
excitando,  agere  videntur,  et  haec  actio  musculo¬ 
rum  abdominalium  vehementer  jecur  comprimit, 
quae  compressio  irritat,  et  inflammationem  facit, 
recensendae  sunt.  Hepar  quoque  afficitur  a  potu 
frigido,  dum  corpus  calet,  hausto,  sudorem  nimis 
subito  premente ;  affectus  violenti  et  deprimentes 
animi,  scilicet,  ira,  luctus  et  melancholia,  quae 
secretionem  bili  diminuendo,  agunt,  hunc  mor¬ 
bum  excitant.  Calor  non  tantum  ad  hepatitidem 
praedisponit,  sed  etiam  infert  subitae  mutationes 
frigoris  et  caloris,  et  praecipue  eos  invadit  qui  ro¬ 
ribus  nocturnis  regionum  calidarum  sese  objici- 

unt.  Inter  causas  exercitatio  violenta  locum 

primum  tenet,  ut  morbus,  in  militibus  qui  longa 

* 

itinera  in  regionibus  calidis  faciunt,  saepe  videtur. 
Febres,  quoque,  ut  causae  hujus  morbi  enumeratae 
sunt,  et  praecipue  intermittentes  et  remittentes, 
frigus  ad  superficiem  corporis  subito  admotum ; 
concretiones  in  ductibus  biliferis  et  vesicula  fellis, 
scirrhus  partium  vicinarum,  suppressio  evacuatio¬ 
nis  solitae  et  praecipue  haemorrhoidarum,  usus  im¬ 
modicus  liquorum  spirituosorum,  (etiam  multi  auc¬ 
tores  aquam  impuram  esse  causam  dicunt),  defec¬ 
tus  vegetabilium,  diaeta  parca  et  defectus  potus, 
(et  in  India  usus  piperum  et  aliorum  acridorum), 
causae  excitantes  mihi  esse  videntur. 


DE  CAUSIS  PIUEDISPONENTIBUS. 

Temperamentum  melancholicum,  regio  ca¬ 
lida,  juventus ;  usus  immodicus  liquorum  spiri¬ 
tuosorum,  veneris  nimium,  vita  sedentaria,  et  om¬ 
nia  quae  debilitatem  faciunt,  ut  causae  praedispo- 
nentes  agere  videntur. 


DE  HEPATITIDE. 


DE  CAUSA  PROXIMA. 

H^ec  ut  in  aliis  inflammationibus,  aucta  cir¬ 
culatio  sanguinis  per  hepar,  aut  peritonaeum  hepar 
investiens,  esse  videtur  mihi,  quae  causis  remotis 
applicatis  inducetur,  et  sic  morbum  facit. 

RATIO  SYMPTOMATUM. 

"  .'■}  . 

Tensio  et  dolor  hypochondrii  dextri  ad  sedem 
inflammationis  referendi  sunt. 

De  causa  doloris  ad  summum  humeri  dextri, 
auctores  multum  discrepant.  Nonnulli  per  sym¬ 
pathiam  illam  quam  remotam  vocant,  explanare 
conantur ;  alii  per  nervum  phrenicum,  ex  com¬ 
muni  radice  cum  nervis  humeri  orientem,  qui  ad 
hepar  distribuitur. 

Decubitus  in  latus  sanum  difficilis,  propter  li¬ 
gamenta  hepar  suspendentia,  tunc  tensa,  et  in¬ 
flammatione  correpta,  occurrere  videtur.  Spirandi 
difficultas,  tussis  et  singultus,  ex  mole  aucta  he- 

patis,  in  diaphragma  premente,  irritante,  et  sic 
respirationem  impediente,  originem  deducunt. 
Nausea  et  vomitus,  ex  consensu  inter  hepar  et 
ventriculum  oriri  videntur. 

»  * 

DE  DIAGNOSI. 

Morbi  cum  quibus  Hepatitis  confundi  potest, 
sunt,  Pneumonia,  Gastritis,  Dyspepsia,  Rheuma¬ 
tismus,  et  Spasmus  Ductus  biliferi.  Quomodo 
ab  horum  singulis  discernatur,  paucis  exponere 
nitar. 

Ab  Pneumonia,  Hepatitis  discerni  potest,  quia 
dolor,  in  priore,  post  inspirationem  plenam  multo 
acutior  est,  et  quoque  augetur,  si  aegrotus  in  la¬ 
tus  affectum  cubet ;  et  contra,  in  Hepatitide,  nam 
tunc  multum  levatur,  et  dolor,  aegroto  in  latus 
sanum  jacente  accenditur  multum.  In  pneumonia, 
dolor  raro  ad  summum  humeri  dextri  vel  clavi¬ 
culae  ascendit,  sed  thoracis  aliquem  partem,  et  prae¬ 
sertim  inter  sextam  et  septimam  costam,  occupat. 
In  Hepatitide  integumenta  abdominis  tensa  et 
tumida  apparent,  et  spirandi  difficultas  magis  ur- 

get,  quia  pondus  hepatis  in  diaphragmate  premat, 
et  respiratio  impeditur  ;  tussis  quoque  sputo  fere 
vacat,  nec  adeo  respiratione  movetur  aut  exaspe¬ 
ratur,  ut  in  pulmone  inflammato  :  his  signis  dia¬ 
gnosis  haud  difficilis  erit. 

Gastritis. — In  hoc,  dolor  abdominis  circa  umbi¬ 
licum  torquet,  febris  est  typhodes,  vires  multum 
imminuuntur,  et  ingesta  vomitu  protinus  rejecta: 
his  signis  ab  Hepatitide  facile  discriminatur. 

Ex  Dyspepsia. — In  plurimis  exemplis  maximae 
difficultatis  est  inter  hos  distinguere,  quia  pene 
omnia  signa  similia  sunt :  sed  tamen  discrimen 
fleri  potest,  si  doloris  sensus  circa  dextrum  hypo¬ 
chondrium  adsit,  et  pressu  augeatur,  et  si  sum¬ 
mum  humeri  dextri  occupet  :  si  cutis  et  oculi 
flavescunt,  et  difficultas  decumbendi  in  latus  si¬ 
nistrum  adsit,  Hepatitidem  existere  suspicare  li¬ 
cet. 

De  Rheumatismo. — Ab  historia  morbi  et  tem¬ 
peramento  aegroti  distingui  potest:  In  priori, 
multa  signa  desunt,  quae  ad  Hepatitidem  perti¬ 
nent  ;  musculi  abdominis  et  illi  qui  hepati  vicini 
sunt,  afficiuntur,  et  multum  torquentur ;  dolor 
vagus  est,  et  motu  et  positu  mutatis,  multum  exa- 

cerbatur;  tussis  et  vomitus  uon  adsunt.  His 
signis  facile  dignoscatur. 

Spasmus  Ductus  biliosi. —  Dolor  ex  intervallo 
rediens,  atque  sine  causa  manifesta  oriens,  et  cor¬ 
pore  antrorsum  in  genua  flexo  levatus,  cum  fe¬ 
bre  mitiore  atque  morbo  antispasmodicis  cedente, 
quantum  inter  hunc  affectum  et  Hepatitidem  in¬ 
tersit,  praeclare  ostendunt. 


DE  PROGNOSI. 

Priusquam  de  terminatione  morbi  sententia 
proferatur,  temperamentum,  aetas,  et  vita  prae¬ 
gressa,  et  signa  quae  sese  ostendunt,  consideranda 
sunt ;  si  signa  pyrexiae  curationi  idoneae  succum¬ 
bunt,  si  sanguis  ex  naribus,  et  aliis  partibus  cor¬ 
poris  erumpet,  si  sudor  madidus  et  aequalis  ex  su¬ 
perficie  fluit,  si  diarrhoea  biliosa  adsit,  aut  urina 
crassa  sit ;  tunc  faustam  terminationem  morbi 
sperare  possumus.  Haec  terminatio,  tertio,  sep¬ 
timo,  vel  decimo  die  occurrit.  Sed  si  febris  in¬ 
gravescere  coeperit,  et  aeger  inspirando  multum 
torqueatur,  si  arteriae  capitis  vehementer  micant, 

si  delirium  efficeretur,  si  diarrhoea  et  vomitus 
eum  singultu  infestant,  si  corpus  modo  exardet, 
modo  horret  et  frigescit,  prognosis  fausta  vix  erit 
speranda.  Si  morbus  in  suppuratione  termine¬ 
tur  ;  tum  pro  parte  hepatis,  abscessu  occupata, 
prognosis  formari  debet;  in  plerisque  exemplis, 
pus  iter  faciens  in  cavum  thoracis  et  abdominis 
febrem  hectieam  inducit,  et  tandem  mors  tragoe¬ 
diae  finem  imponit. 


RATIO  MEDENDI. 

Ut  haec  inflammatio  ad  suppurationem  adeo 
prona  est,  ideoque  summa  ope  resolutionem  effi¬ 
cere  nitendum  est,  et  ad  remedia  antiphlogistica 
confugiendum  est.  Ad  hunc  finem  venaesectio 
mihi  optima  videtur ;  sed,  aetate,  temperamento, 
vitae  genere,  et  viribus  aegroti,  dirigendi  sumus  ; 
si  una  emissione  symptomata  non  multum  levan¬ 
tur,  tunc  iterum  sanguinem  detrahere  debemus. 
Post  venaesectionem  cathartica  utenda  sunt,  et 
praecipue  mitiora,  scilicet,  oleum  ricini,  magnesia, 
et  sales  neutrales  multa  aqua  diluti :  inter  praeci- 

pua,  submurias  hydrargyri  ab  auctoribus  multum 
laudatur  ;  et,  cum  morbus  in  speciem  chronicam 
degenerat,  tunc  videtur  mihi  solum  et  quasi  spe¬ 
cificum  remedium.  Hae  multum  diminuunt  in¬ 
flammationem  et  symptomata :  Quod  ad  victus 
genus  pertinet,  eo  mitissimo,  et  facile  concoctu 
utendum  est,  qualia  avena,  sago,  poma  matura,  et 
similia.  Potus  diluentes,  ex  lacte,  et  similibus, 
multum  auxilii  praebent.  Vesicatoria  ad  partem 
affectam  applicata,  cum  symptomata  graviora  le¬ 
ventur,  fomentationes  calidae,  et  localis  emissio 
sanguinis  per  hirudines,  quoque,  multum  juvent. 

Emetica  et  medicamenta  sudorem  promoven¬ 
tia  in  hoc  morbo  multum  laudantur.  Ad  susti¬ 
nendum  sudorem  madidum,  cum  apparet,  tum 
mitibus  et  diluentibus  potibus  utendum  est.  Ubi 
expectoratio  tussim  comitetur,  ad  promovendum, 
antimonium  tartarisatum  et  alia  medicamenta, 
nauseam  excitantia,  multum  commodi  praebent. 
Cum  symptomata  gravia  et  inflammatio  removen¬ 
tur,  tunc  plena  et  generosa  diaeta,  cum  usu  toni- 
corum,  ad  renovandum  vires  multum  valent.  Si 
morbus  his  medicamentis  non  levatur,  et  ad  sup¬ 
purationem  perget,  tunc,  ut  abscessus  ad  exte- 

teriora  feratur  nitendum  est :  vires  ope  generosae 
diaetae  renovandae  sunt :  si  minitaretur  ut  malum 
ulcus  formandum  sit,  tunc  praeparatis  cinchonae, 
acido  nitrico  et  roborantibus  utendum  est.  Ut  ab¬ 
scessus  maturetur  cataplasmata  emollientia  ad  cu¬ 
tem  applicata,  multum  juvent ;  et  cum  abscessus 
prominet,  et  fluctuat,  tunc  ope  scalpelli  exitus  ad 
materiem  inclusam  daretur,  et  systema  tonicis  et 

roborantibus  auxiliaretur. 

